
Republika Hrvatska
Općinski sud u Velikoj Gorici
Prekršajni odjel
Velika Gorica, Trg kralja Tomislava 36
Poslovni broj:  Pp-161/2026


U  I M E  R E P U B L I K E  H R V A T S K E


P R E S U D A


Općinski sud u Velikoj Gorici, Prekršajni odjel, po sutkinji Gordani Trivunov, kao sucu pojedincu, uz sudjelovanje zapisničara Kristine Habunek, u prekršajnom postupku protiv okrivljenika Joze Sivonjić iz Okuja, Ulica Gajec 78,  zbog prekršaja iz čl.43.st.3. uz primjenu čl.293.st.1. te čl.12.st.8. Zakon o sigurnosti prometa na cestama, pokrenutog Obaveznog prekršajnog naloga Ministarstva unutarnjih poslova, Policijske uprave zagrebačke, Policijske postaje Velika Gorica, klasa: 211-07/25-4/45593, urbroj: 511-19-36-24-2  izdan 06.05.2025., na temelju čl. 94. i čl. 221. st. 1. t. 3.,  10. rujna 2026.g.

p r e s u d i o   j e
						   			 
Okrivljenik Jozo Sivonjić iz Okuja, Ulica Gajec 78, OIB: 46148224629, rođen 12.04.1962. u mjestu Zubovići, BIH, državljanka RH, od oca Ilije  i majke Bosiljke, SSS- srednja strukovna, po zanimanju KV radnik šumarstva, zaposlen, primanja mjesečna 1.100,00 eura, rastavljen, otac troje djece, do sada prekršajno nekažnjavan, a ne vodi se drugi prekršajni niti kazneni postupak.

                                                             kriv   je:

I.) što je dana 27.08.2024. godine u 15:00 	u mjestu Okuje, Velika Gorica Ulica Gajec kućni broj 78 kao vozač vozila T marke MCCORMICK registarske oznake ZG3602HT upravljao je u prometu na cestama traktorom reg. oznake ZG3602-HT za koji je bila priključena poluprikolica reg. oznake ZG3604HT, a kretao se zapadnom kolničkom trakom DC br.31 u mjestu Okuje u smjeru juga. Dolaskom u razinu kbr. 1 1 8 Ulice Gajec, iako ne smije skrenuo je skupom vozila ulijevo preko uzdužne neisprekidane crte na kolniku prema kolnom ulazu navedenog kbr. u smjeru istoka, a da se prethodno nije uvjerio da to može učiniti na siguran način za sebe i druge sudionike u prometu, ne vodeći pritom računa o položaju, smjeru i brzini kretanja vozila kojím upravlja kao i o položaju drugih sudionika u  ometu. Tom prilikom uslijed takve vožnje u skretanju prednjim lijevim kotačem traktora naletio je na desnu bočnu stranu osobnog automobila ZG 4862-DA, kojim je upravljala Višnja Sremić, a koja se kretala zapadnom kolničkom trakom, navedenog kolnika u smjeru juga, a u trenutku prometne nesreće tako postavljenim prometnim znakom Zabrana pretjecanja svih vozila, osim mopeda i motocikla bez prikolice i vidljivom uzdužnom neisprekidanom crtom na kolniku iako ne smije pretjecala je navedeni skup vozila krećući se pritom istočnom kolničkom trakom navedenog kolnika u istom smjeru, odnosno prešao je na istočni dio navedenog kolnika namijenjenog za promet vozilíma iz suprotnog smjera. Nakon ovog naleta osobni automobil ZG 4862-DA. odbačen je ulijevo gdje je u nekontroliranom kretanju lijevom bočnom stranom naletio na Autobusno stajalište sa istočne strane kolnika vlasništvo grada Velika Gorica gdje je u nastavku kretanja sletío na meki teren sa istočne strane navedenog kolnika gdje je potom u nastavku kretanja lijevom bočnom stranom naletio na metalni nosač prometnog znaka Autobusno stajalište, istog poduzeća, a  koji se nalazio na navedenom mekom terenu, nakon čega se i zaustavio prednjim djelom okrenut u smjeru juga. U prometnoj nesreći nije bilo ozlijeđenih osoba, a nastala je materijalna šteta.

čime je počinio/la prekršaji iz članka 43. stavka 3. uz primjenu čl.293.st.1. Zakon o sigurnosti prometa na cestama

II) upravljao je u prometu na cestama traktorom reg. oznake ZG3602-HT za koji je bila priključena poluprikolica reg. oznake ZG36004HT,  a kretao se zapadnom kolničkom trakom DC br.31 u mjestu Okuje u smjeru juga. Dolaskom u razinu kbr. 78 Ulice Gajec, iako ne smije skrenuo je skupom vozila ulijevo preko uzdužne neisprekidane crte na kolniku prema kolnom ulazu navedenog kbr. u smjeru istoka.

čime je počinio/la prekršaji iz članka 12. stavka 8. Zakon o sigurnosti prometa na cestama

- te se temeljem istih propisa, temeljem čl.37. Prekršajno zakona

kažnjava

za 1/  prekršaj novčanom kaznom u iznosu od 150,00 (stopedeset) eura
za 2/  prekršaj  primjenom čl. 37.,čl.42 i čl.43  Prekršajnog zakona okrivljeniku izriče 	

                                                   O P O M E N A 


Okrivljeni je dužan novčanu kaznu platiti u roku od 90 dana po primitku ove presude uplatnicom na žiro račun. Ukoliko okrivljeni u zadanom roku plati 2/3 izrečene novčane kazne smatrat će se da je kazna u cjelini plaćena.

Temeljem čl. 139. st. 1. Prekršajnog zakona  okrivljenica je obvezna naknaditi troškove prekršajnog postupka u paušalnom iznosu od 50,00 eura u roku od 90 dana po pravomoćnosti ove presude.  	
	
Obrazloženje:

1. PU zagrebačka, Policijska postaja Velika Gorica, pod brojem klasa: 211-07/25-4/45593, urbroj: 511-19-36-24-2  izdan 06.05.2025., podnijela je ovom sudu obavezni prekršajni nalog protiv okrivljenika, činjenično i pravno opisanih u izreci ove presude.   

[bookmark: _GoBack]2. Pozvan  da se očituje o osnovanosti navoda iz  obaveznog prekršajnog naloga okrivljenik na ročište dana 10.09.2026. je pristupio te izjavio kako u cijelosti priznaje počinjenje oba prekršaja. Ističe da do sada nije prekršajno kažnjavan za promet pa moli sud da uzme u obzir iskreno priznanje i kajanje kao i činjenicu da je vozač sa dugo godina vozačkog staža pa da to uzme u obzir prilikom donošenja presude, a on obećava da će ubuduće biti pažljiviji u vožnji. 

3. 	Sud je u dokaznom postupku izvršio uvid čitanjem u  obavijest o počinjenom, u obavezni prekršajni nalog, u dopis, u prigovor, u povratnicu, u izvješće o poduzetom, u zapisnik o očevidu, u zapisnik o ispitivanju prisutnosti alkohola,  u situacijski plan prometne nesreće, u fotoelaborat u potvrdu iz PE o kažnjavanju okrivljenika i u zapisnik s rasprave. 

4. Na temelju uvida u spis predmeta te obranu i priznanje okrivljenika sudac je našao da su se u ponašanju okrivljenika ispunila obilježja svih prekršaja koji mu se stavljaju na teret.

5. Prilikom odmjeravanja kazne uzete su u obzir sve okolnosti koje utječu na vrstu i visinu kazne iz čl. 36. st. 2. Prekršajnog zakona. Stoga je sudac okrivljeniku za počinjeno djelo prekršaja izrekao, sukladno čl. 37. st. 1. i čl.43. Prekršajnog zakona, sud je okrivljeniku za 2) prekršaj izrekao opomenu umjesto novčane kazne, dok je za 1) prekršaj izrekao ublaženu novčanu kaznu, jer je sud mišljenja da će se i na takav način postići svrha kažnjavanja kod okrivljenika da ubuduće ne čini prekršaje

6. Odluka o trošku prekršajnog postupka temelji se na propisima navedenim u izreci presude, a visina je odmjerena u najmanjem paušalnom iznosu, razmjerno duljini trajanja i složenosti postupka.

Velika Gorica, 10. rujna 2026.


Zapisničar:							                  Sudac:
Kristina Habunek, v.r.					         Gordana  Trivunov, v.r.










Uputa o pravnom lijeku: 
Protiv ove presude temeljem odredbe čl.244.st.1. Prekršajnog zakona nije dopuštena žalba.

Presuda se dostavlja: 
1. Okrivljeniku,
1. Tužitelju,
1. Prekršajni odjel radi izvršenja.
1. pismohrana, ovdje. 


	 Za točnost otpravka ovlašteni službenik
                                                                           Katica Franjko

